Lice s ožiljkom (1983)
Lice s ožiljkom (engleski: Scarface) američka je krimi-drama iz 1983. koju je režirao Brian de Palma, a glavni glumac je Al Pacino. Scenario je napisao Oliver Stone, koji je i sam imao problema s kokainskom ovisnošću, a kao uzor mu je služio istoimeni film iz 1932, te je ovaj film remake istog. Tony Montana (Al Pacino) kubanski je izbjeglica koja u SAD dolazi u masovnom bijegu Kubanaca iz domovine, te se priključuje gangsterskom svijetu Miamija. Film odražava uspon glavnog lika od samog dna, te konačni pad nakon što dosegne vrh. Film je posvećen originalnim scenaristima iz 1932, Benu Hechtu i Howardu Hawksu. Iako je dobio oštre kritike zbog jezika u filmu (često psovanje), film je odlično prošao u kino-blagajnama i postao je kultni film, posebno među afroameričkom populacijom.